stanford-oval/wikipedia huggingface dataset:
ואדים אלכסייב
ביוגרפיה > 1999

באליפות אירופה שנערכה באיסטנבול טורקיה בסוף יולי 1999 רבע אלכסייב במשחה ל-50 מטר חזה בתוצאה של 29.70 שניות.
ביוגרפיה > 2000

באליפות העולם (בריכת 25 מטר) שנערכה באתונה, יוון במרץ 2000 סיים אלכסייב במקום 18 במשחה ל-200 מטר חזה בתוצאה של 2:16.69 דקות, במקום 24 במשחה ל-100 מטר חזה בתוצאה של 1:02.53 דקות ובמקום 29 במשחה ל-50 מטר חזה בתוצאה של 29.34 שניות.
לקריאה נוספת

שיאים ישראלים ו-3 מדליות לאלכסייב ורגאל במונקו, הארץ, 7 ביוני 1993
אלכס פרלסמן, נופצה הדקה ב-100 מטר, מעריב, 20 באפריל 1993
אלכס פרלסמן, שני שיאים ומיקי אחד, מעריב, 21 באפריל 1993
הערות שוליים

↑  כל התוצאות מאליפות העולם בשחייה 1991
↑  תוצאות, באתר SCM Sport och Medicin (באנגלית)
↑   משחה ל-100 מטר חזה, ויקיפדיה (באנגלית)
↑   משחה שליחים 4x100 מטר מעורב, ויקיפדיה (באנגלית)
|  משלחת ישראל לאולימפיאדת אטלנטה (1996)  |
| --- | --- | --- |
|  איגרוף | ולדיסלב ניימן |  |
|  אתלטיקה | קונסטנטין מטוסביץ' • רוגל נחום • קונסטנטין סמיונוב • דני קרסנוב |  |
|  ג'ודו | יעל ארד • אורן סמדג'ה |  |
|  היאבקות | גוצ'ה ציציאשווילי |  |
|  הרמת משקולות | סלבה איוונובסקי |  |
|  סיף | איילת אוחיון • לידיה חטואל-צוקרמן • לילך פריסקי |  |
|  קיאק | ליאור כרמי |  |
|  קליעה | אלכס טריפולסקי • בוריס פולק • גיא סטריק |  |
|  שחייה | איתן אורבך • ודים אלכסייב • יואב ברוק • דן קוטלר |  |
|  שיט | ענת פבריקנט •  גל פרידמן • שני קדמי • ניר שנטל • רן שנטל |  |
וולוו קונספט קופה

| --- | --- |
Volvo Concept Coupe
Volvo Concept Coupe
 מאפיינים כלליים
 יצרן:  וולוו
 שנות ייצור:  2013 (מכונית קונספט)
 יחידות שיוצרו:  1
 הרכבה:  שוודיה שוודיה
 פלטפורמה:  Volvo Scalable Product Architecture platform (אנ')
 מפרט טכני
 מנוע:  מנוע בנזין 4 צילינדרים, 2.0 ליטר (מגדש טורבו)  מנוע חשמלי
 מעצב:  Thomas Ingenlath (אנ')
וולוו קונספט אסטייט (בשוודית: Volvo Concept Coupe) היא מכונית קונספט, בתצורה מכונית קופה מתוצרת יצרנית הרכב השוודית וולוו אשר הוצגה בשנת 2013.
ממאפייני "וולוו קונספט קופה"

דגם "וולוו קונספא אסטייט" הוצג לראשונה בתערוכת המכוניות הבינלאומיות של גרמניה בפרנקפורט.
2 דלתות.
4 נוסעים.
"וולוו קונספט אסטייט" היא מכונית בעלת הנעה היברידית: משלבת שני סוגי מנועים, מנוע בעירה פנימית עם מנוע חשמלי: מנוע בנזין 4 צילינדרים, 2.0 ליטר (מגדש טורבו) ומנוע חשמלי המפיקים בסך הכל 400 כ"ס.
סוג הנעה: הנעה כפולה 4x4.
מעצב דגם "וולוו קונספט קופה" "Thomas Ingenlath" (אנ') קיבל השראה לעיצוב דגם הקונספט מדגם וולוו 1800 p שיוצר בין השנים 1961–1973.
גלריה

"וולוו קונספט קופה"
"וולוו קונספט קופה"
"וולוו קונספט קופה"
"וולוו קונספט קופה"
"וולוו קונספט קופה"
"וולוו קונספט קופה"
"וולוו קונספט קופה" - מבט לתא הנהג
"וולוו קונספט קופה"
ראו גם

וולוו ונוס בילו
וולוו GTZ / GTZ 3000
וולוו קונספט יו
וולוו קונספט אסטייט
הערות שוליים

↑  "וולוו קונספט קופה" מוצגת בטוקיו autocar.co.uk/car-news/motor-shows/volvo-concept-coupe-shown-tokyo
↑  "וולוו קונספט קופה" - תמונות tr.pinterest.com/emerazing/volvo-concept-coup
↑  "וולוו קונספט קופה" volvocars.com/intl/cars/concepts/concept-coupe
↑  "וולוו קונספט קופה" volvo-oc.com/volvo-concept-coupe
וולוו קונספט אסטייט

| --- | --- |
Volvo Concept Estate
Volvo Concept Estate
 מאפיינים כלליים
 נקרא גם:  Your Concept Car
 יצרן:  וולוו
 שנות ייצור:  2014 (מכונית קונספט)
 יחידות שיוצרו:  1
 הרכבה:  שוודיה שוודיה
 מפרט טכני
 מנוע:  מנוע בנזין 2.0 ליטר המפיק 300 כ"ס  מנוע חשמלי המפיק 70 כ"ס
וולוו קונספט אסטייט (בשוודית: Volvo Concept Estate) היא מכונית קונספט, המוגדרת מכונית סטיישן בתצורה קופה בסגנון "Shooting-brake" (אנ') מתוצרת יצרנית הרכב השוודית וולוו אשר הוצגה בשנת 2014.
ממאפייני "וולוו קונספט אסטייט"

דגם "וולוו קונספא אסטייט" הוצג לראשונה בתערוכת המכוניות בז'נבה ("Geneva Motor Show" (אנ')) במרץ שנת 2014.
"וולוו קונספט אסטייט" היא מכונית בעלת הנעה היברידית: משלבת שני סוגי מנועים, מנוע בעירה פנימית עם מנוע חשמלי.
3 דלתות.
"וולוו קונספט אסטייט" מזכירה במבנה החיצוני המיוחד את וולוו 1800 p דגם "דגם ES".
גלריה

"וולוו קונספט אסטייט"
"וולוו קונספט אסטייט"
"וולוו קונספט אסטייט"
"וולוו קונספט אסטייט"
"וולוו קונספט אסטייט" - מבט לתא הנהג ולוח מחוונים
"וולוו קונספט אסטייט"
"וולוו קונספט אסטייט"
"וולוו קונספט אסטייט"
"וולוו קונספט אסטייט"
ראו גם

וולוו ונוס בילו
וולוו GTZ / GTZ 3000
וולוו קונספט קופה
הערות שוליים

↑  "וולוו קונספט אסטייט" volvocars.com/intl/cars/concepts/concept-estate
↑  "וולוו קונספט אסטייט" supercars.net/blog/2014-volvo-concept-estate
↑  וולוו מציגה דגם קונספט אסטייט בז'נבה autocar.co.uk/car-news/geneva-motor-show/volvo-previews-new-estate-concept-geneva
↑  "וולוו קונספט אסטייט" topgear.com/car-news/geneva-motor-show/volvo-concept-estate
↑  "וולוו קונספט אסטייט" כדגם וולוו 1800 p האגדי (בפולנית) motoryzacja.interia.pl/samochody-nowe/prototypy/news-volvo-concept-estate-jak-legendarne-p1800es
וופינג

| --- | --- |

הפאב "פרוספקט אוף ויטבי"
 מידע
 עיר:  טאוור האמלטס 
 קואורדינטות:  51°30′26″N 0°03′40″W﻿ / ﻿51.5073°N 0.061°W﻿ / 51.5073; -0.061
  (למפת לונדון מוגדלת) קנט סארי ברקשייר בקינגהאם הרטפורדשייר אסקסוופינג(למפת לונדון רגילה) קנט סארי בר. בקי. הרטפורדשייר אסקסוופינג(למפת טאוור האמלטס רגילה) וופינג(למפת טאוור האמלטס מוגדלת) וופינג
 
פסל שעווה של שודד ים תלוי ברציף ההוצאה להורג
וופינג (באנגלית: Wapping) היא שכונה ברובע טאוור האמלטס של העיר לונדון בירת הממלכה המאוחדת.
השכונה ממוקמת באזור הדוקלנדס, מזרחית לסיטי של לונדון, על גדתו הצפונית של נהר התמזה. לאורך גדת הנהר, במקום בו ממוקמת השכונה, עברה בעבר הדרך הראשית מהסיטי מזרחה. רבים מהמבנים ההיסטוריים של השכונה נהרסו במהלך המאה ה-19 עת נבנו הרציפים של נמל לונדון. המבנים ששרדו את פיתוח השכונה נהרסו ברובם במהלך הבליץ במלחמת העולם השנייה. בתום המלחמה, ובשל גודלן של ואניות הסוחר, פחת השימוש ברציפים שבאזור, ואלה ננטשו. חינו של האזור שב ועלה בראשית שנות ה-80 עת מבני המחסנים באזור שוקמו והפכו לדירות יוקרה.
היסטוריה

ההתיישבות הראשונה באזור החלה בתקופה הסקסונית ופירוש שם האזור בסקסונית הוא "מקומם של אנשי וואפה". האזור התפתח בשל מיקומו על גדת הנהר, שהיה עורק תחבורתי ראשי, לצד הדרך הראשית. בשל הקרבה לנהר היה האזור מיושב בעיקר על ידי מלחים ועובדי הרציפים, וכן על ידי מתקני ספינות, סבלים, ויצרני מוצרים הנדרשים לסחר. ההיסטוריון בן המאה ה-16, ג'ון סטו מתאר את וופינג כרחוב אחד ארוך ומלוכלך, שלאורכו מבנים קטנים בהם גרים מלחים. המעמד החברתי הנמוך של תושבי השכונה הביא להקמת "רציף ההוצאה להורג" בשכונה בו נהגו לתלות שודדי נהר שנתפסו. בוופינג נוסדה המשטרה הימית הראשונה של אנגליה בשנת 1798. המשטרה הוקמה על ידי השופט פטריק קולקוהון במטרה למנוע שוד וגנבה מהאוניות העוגנות בבריכה של לונדון. בעקבות בניית הרציפים של לונדון צפונית ומערבית לשכונה במהלך המאה ה-19 צנח מספר התושבים בה בלמעלה מ-60%, בתי מגורים רבים נהרסו ובמקומם נבנו מחסני סחורות. בשנת 1869 נפתחה בשכונה תחנת הרכבת התחתית וופינג של קו מזרח לונדון של הרכבת התחתית של לונדון, וכן נבנתה מנהרת התמזה על ידי ברונל, על מנת לאפשר גישה לשכונה שנותקה מיתר חלקי לונדון בשל הרציפים והתעלות שנבנו סביבה. במהלך הבליץ נהרסו המחסנים הרבים בשכונה, ובשל מעבר נמל לונדון מזרחה חלקם הגדול לא שוקם והשכונה נותרה נטושה. בראשית שנות ה-80 הועבר האזור לניהולו של איגוד הפיתוח לונדון דוקלנדס, ובאזור החלו להיבנות דירות יוקרה.
אתרים בעלי חשיבות

בשכונה ממוקמת כנסית סנט ג'ורג' שבמזרח שנבנתה על ידי ניקולס הוקמור בין השנים 1714–1729. הכנסייה היא אחת משש הכנסיות שנבנו על ידו באזור לונדון. הכנסייה נפגעה במהלך הבליץ, אולם קירותיה החיצוניים שרדו ובשנת 1964 נבנה מחדש פנים הכנסייה.
רציף ההוצאה להורג הממוקם בשכונה שימש במשך כ-400 שנים (עד שנת 1830) כאתר התלייה של שודדי נהר שנתפסו ונשפטו על ידי בית הדין הימי. בשל הסמכות של בית הדין הימי לדון רק אירועים שקרו בים, נבנה רציף התלייה בתוך הנהר, בעומק העולה על קו השפל של הנהר כך שהרציף היה נתון בסמכות האדמירליות. על רציף זה נתלה שודד הים קפטן קיד.
אזכורים תרבותיים

וופינג היא מקום מגוריו של ד"ר למיואל גוליבר, גיבור ספרו של ג'ונתן סוויפט "מסעות גוליבר".
וריקו אנג'פרידזה

| --- | --- |

 לידה:  6 באוקטובר 1900 כותאיסי, האימפריה הרוסית 
 פטירה:  30 בינואר 1987  (בגיל 86) טביליסי, ברה"מ 
 מקום קבורה:  פנתאון מתאצמינדה 
 שם לידה:  ვერიკო ანჯაფარიძე 
 מדינה:  האימפריה הרוסית, הרפובליקה הדמוקרטית של גאורגיה, ברית המועצות 
 תקופת הפעילות:  מ-1918 
 בן או בת זוג:  מיכאיל צ'יאורלי 
 צאצאים:  סופיקו צ'יאורלי, Otar Chiaureli 
 פרסים והוקרה:  פרס סטלין, דרגה 1 (1943)  עיטור לנין (1971)  עיטור לנין (1966)  אזרחות כבוד של טביליסי (1980)  פרס קוטה מרג'נישווילי (1975)  עיטור לנין (1979)  פרס סטלין, דרגה 2 (1952)  פרס סטלין, דרגה 1 (1946)  עיטור הדגל האדום של העמל (1950)  עיטור הדגל האדום של העמל (1958)  פרס שותא רוסתוולי (1979)  אמן העם של הרפובליקה הסובייטית הסוציליסטית של גאורגיה (1943)  גיבור העמל הסוציאליסטי (1979)  עיטור לנין (1950)  עיטור הדגל האדום של העמל (1944)  האמנית העממית של ברית המועצות (1950)  מדליית ותיק העמל  מדליה להנצחת 100 שנים להולדתו של לנין  מדליה לגבורת העמל במלחמת המולדת הגדולה 1941–1945  פרס סטלין 
 פרופיל ב-IMDb
 
וֵריקוֹ אַנגַ'פַּרידזֵה (בגאורגית: ვერიკო ანჯაფარიძე; ‏ 6 באוקטובר 1900 – 30 בינואר 1987) הייתה שחקנית גאורגית.
ורלה

ורלה (בפינית Verla) הוא כפר טחנות מהמאה ה-19 השוכן בנפת יאלה שבדרום פינלנד.
היסטוריה

טחנת חיטוב העץ הראשונה בכפר הוקמה בשנת 1872 על ידי הוגו נאומן, אך נהרסה בשריפה שהתרחשה במקום ב-1876. טחנת חיטוב גדולה יותר של עצים וקרשים, הוקמה בשנת 1882 על ידי גוטליב קרידל ולואיס האנל, ופעלה עד 18 ביולי 1964.
טחנת ייצור הנייר ההיסטורית שבמקום הפכה למוזיאון לטכנולוגיית החיטוב, והמכונות ההיסטוריות נותרו במקומן, מלבד מספר פריטים שניקנו בידי מוסדות אחרים.
ארגון אונסק"ו הכריז על הכפר כאתר מורשת עולמית ב-1996, בשל כך שהוא משמש דוגמה שמורה היטב ליישוב שהתבסס על תעשייה זעירה כפרית, שפרחה בצפון אירופה ובצפון אמריקה במאה ה-19 ובתחילת המאה ה-20.
יבוש לוחות עץ במוזיאון ורלה
מכונה לקילוף עץ במוזיאון ורלה
וסילי ברזוצקי

וסילי ולדימירוביץ' ברזוצקי (ברוסית: Василий Владимирович Березуцкий; נולד ב-20 ביוני 1982 במוסקבה) הוא כדורגלן עבר רוסי, ששיחק בעמדת הבלם. גובהו 1.89 מטר. כיום משמש כעוזר מאמן צסק"א מוסקבה, כשהמאמן הראשי זהו אחיו התאום אלכסיי.
קריירה > קריירת משחק

וסילי הוא האח התאום של אלכסיי ברזוצקי, ששיחק יחד איתו בצסק"א. בצעירותו הוא למד באקדמיית "סמנה", מבתי הספר לכדורגל היוקרתיים היותר ברוסיה, ובמקביל שיחק במדי נבחרות הנערים והנוער השונות של רוסיה החל מ-1999, עת השתתף באליפות אירופה עד גיל 17.
ברזוצקי החל את הקריירה המקצוענית שלו בקבוצת מועדון הכדורגל מוסקבה. הוא עלה לקבוצה הבוגרת של המועדון בשנת 2000, כשהיה בן 17 בלבד. אחרי שתי עונות טובות במועדון, הוא עבר בשנת 2002 לצסק"א מוסקבה, בה הוא משחק עד היום. הוא זכה עם צסק"א 3 פעמים באליפות רוסיה (ב-2003, ב-2005 וב-2006) ואף בגביע אופ"א בעונת 2004/2005, לאחר שפתח בניצחון 1–3 על ספורטינג ליסבון במשחק הגמר. הוא העפיל עם הקבוצה לרבע גמר ליגת האלופות בעונת 2009/2010. בשש עונותיו הראשונות במועדון הופיע 165 פעמים וכבש 5 שערים וזכה עמה גם במספר תארים נוספים. הוא הגיע גם להישגים אישיים במדי צסק"א, כאשר נבחר חמש פעמים לרשימת 33 המצטיינים בליגה הרוסית בשנים 2005 - 2009.
בעקבות יכולתו הטובה בהגנת צסק"א ברזוצקי זכה למקום קבע בנבחרת רוסיה. הוא התחיל לשחק בנבחרת בשנת 2003, וזומן לסגלה לטורניר יורו 2008 על ידי המאמן חוס הידינק. הוא היה שותף לטורניר המוצלח של הנבחרת הרוסית שהגיעה עד לחצי הגמר, שם הפסידה לספרד. בניגוד למספרו בצסק"א מוסקבה, בנבחרת מספר חולצתו הוא 2. ברזוצקי זומן למונדיאל 2014 על ידי מאמן הנבחרת פאביו קאפלו. בנוסף, ברזוצקי זומן גם ליורו 2016 על ידי המאמן לאוניד סלוצקי וכבש את שער השוויון מול נבחרת אנגליה במשחק הראשון בטורניר.
ב-21 ביולי 2018 פרש ממשחק פעיל בגיל 36.
קריירה > קריירת אימון

בנובמבר 2018 הוזמן על ידי לאוניד סלוצקי יחד עם אחיו לצוות המאמנים של קבוצת ויטסה ארנהם ההולנדית. באוגוסט 2020 הצטרף לצוות האימון של צסק"א מוסקבה. באפריל 2021 מונה לעוזר מאמן של קבוצת  קרסנודאר. ב-10 בינואר 2022 חזר לצסק"א מוסקבה על מנת לשמש כעוזרו של אחיו התאום אלכסיי.
תארים

גביע אופ"א: 2004/2005
אליפות רוסיה (5): 2003, 2005, 2006, 2012/2013, 2013/2014, 2015
הגביע הרוסי (7): 2001/2002, 2004/2005, 2005/2006, 2007/2008, 2008/2009, 2010/2011, 2012/2013
הסופר קאפ הרוסי (5): 2004, 2006, 2007, 2009, 2013
ואקאמה

| --- | --- |
אצת ווקאמה מאודה
 
 מאכלים
 סוג:  ירק ימי אכיל 
 מטבח:  המטבח היפני, המטבח הקוריאני, המטבח הסיני 
 
ואקאמה (מיפנית, בקאנה: ワカメ/わかめ, בקאנג'י: 若布/和布) היא מאכל המיוצר מאצת הים "Undaria pinnatifida" שהוא מין של קלפ. האצה שייכת לקבוצת אצות הים החומות. היא בעלת יתרונות תזונתיים רבים ונפוצה בעיקר במטבחים היפני, הסיני והקוריאני.
שימוש במטבח

עלי הוואקמה ירוקים, טעמם מתקתק והם חלקלקים למגע. כאשר מבשלים את האצה יש לחתוך אותה לפיסות קטנות כי היא מתרחבת תוך כדי בישול. השימוש הנפוץ באצה הוא במרק המיסו המסורתי היפני. האצה ניתנת לאכילה כבר לאחר השריה קצרה ונהוג להוסיפה גם לסלטים, אורז, אטריות מוקפצות ועוד. ביפן ובאירופה נעשה שימוש באצה בצורתה המומלחת או המיובשת, בעיקר במרקים ובסלטים. התיבול העיקרי למאכלים הללו נעשה בעיקר בעזרת רוטב סויה וחומץ אורז. גומה וואקמה, הידועה גם בשם סלט אצות, היא מנה פופולרית במסעדות סושי אמריקאיות ואירופאיות. תרגומה המילולי של המנה הוא "אצת שומשום", שכן זרעי שומשום הם מרכיב עיקרי במנה.
גידול האצה

חקלאים ימיים מיפן ומקוריאה מגדלים אצות וואקמה כבר דורות, עוד מימי תקופת נארה. מ-1983 נעשה גידול מבוקר של האצה גם בצרפת. בטזמניה האצה גדלה באופן טבעי ונמכרת למסעדות ברחבי אוסטרליה.
ההיסטוריה של האצה במערב

המילה "Wakame" הופיעה לראשונה ב-1867 במילון היפני-אנגלי מאת ג'יימס סי. הפבורן. משנת 1960, החלו לעשות שימוש נרחב באצת הוואקמה בארצות הברית וניתן היה למצוא את האצה (טרייה או מיובשת) בחנויות טבע ובמרכולים אסייתיים ברחבי אמריקה. השימוש גדל עוד יותר מ-1970 כשהמטבח האמריקאי החל לקחת מנות מהמטבח היפני, בפרט מאקיסושי.
מינים פולשים ואגרסיביים

מקורה של האצה הוא באזורים ימיים קרים ביפן, קוריאה וסין. בעשורים האחרונים קיימים מקורות גם בניו זילנד, בארצות הברית, בצרפת, בריטניה, ספרד, איטליה, ארגנטינה ואוסטרליה. האצה "Undaria pinnatifida" נמנית עם 100 המינים הפולשים האגרסיביים ביותר בעולם. פלישתה של האצה התרחשה באופן לא מכוון, בעיקר בעקבות התגברות תנועת כלי השיט במאה העשרים. כלי השיט מביאים עימם מי נטל שמסייעים להתפשטות מסיבית של האצה. האצה פורייה מאוד ומתרבה במהירות, דבר המקשה מאוד על מיגורה.
מינים פולשים ואגרסיביים > ניו זילנד

בניו זילנד אצת הוואקמה הוכרזה כזן פולשני ולא רצוי. היא התגלתה לראשונה בנמל ולינגטון ב-1987 וכנראה הגיעה לאזור בטעות בסוף שנות השבעים, ביחד עם מי נטל במשלוח ימי מאסיה. הוואקמה נמצאת בריכוז גבוה בדרום מזרח ניו זילנד ובצפונה הרחוק. היא מתפשטת בשני אופנים: באופן טבעי ההתפשטות נעשית על ידי מיליונים של נבגים פוריים המשייטים להם ברחבי הים וכן על ידי היצמדות לכלי שיט. האצה פורייה מאוד, דבר ההופך אותה לפולשנית במיוחד. השפעותיה של השתלטות האצה עדיין לא ברורות וידועות מבחינה אקולוגית. למרות אופן השתלטותה האגרסיבי של אצת הוואקמה, ממשלת ניו זילנד אישרה לעשות בה שימוש חקלאי בוולינגטון ובגדות חצי האי מרלבורו.
מינים פולשים ואגרסיביים > ארצות הברית

האצה נמצאת במספר נמלים בדרום קליפורניה. בחודש מאי 2009 היא התגלתה במפרץ סן פרנסיסקו ונעשו מאמצים רבים לבלום את התפשטותה.
הערות שוליים

↑  The history of wakame
↑  Global Invasive Species Database, IUCN Species Survival Commission
| --- | --- |
בקרת זהויות :  NDL: 01163506 
ערך זה הוא קצרמרבנושא מזון. אתם מוזמנים לתרום לוויקיפדיה ו.
וו (קנטון)

ווֹ (בצרפתית: Vaud, הגייה פונטית: [vo]), הקרוי גם "הקנטון של אגם ז'נבה", הוא אחד מעשרים ושישה הקנטונים של שווייץ. הוא נמצא ב"שווייץ הרומנדית",  במערב שווייץ וגבולותיו הם אגם ז'נבה, צרפת, והקנטונים ז'נבה, נשאטל, פריבור, ברן וואלה. השפה המדוברת ברוב הקנטון היא צרפתית, ואוכלוסייתו מונה כ-750,000 תושבים (נכון ל-2013).
היסטוריה

בני אדם חיו לצד אגמי ווד בתקופה הפרהיסטורית. מאוחר יותר, השבט הקלטי של ההלווטים אכלס את האזור. חייליו של יוליוס קיסר הביסו את ההלווטיים בשנת 58 לפני הספירה וכתוצאה מכך הרומאים התיישבו באזור. הערים הרבות שהקימו הרומאים כוללות את ווה (בלטינית: Viviscus) ולוזאן (Lausonium או Lausonna).
בשנת 27 לפני הספירה הוקמה מדינת Civitas Helvetiorum סביב עיר הבירה של אווש (Aventicum). עד היום יש שרידים רומיים רבים ברחבי העיר. בין המאות ה-2 וה-4 שבטים אלמאנים פלשו לאזור שוב ושוב, ובמאה ה-5 הבורגונדים כבשו את השטח. מאוחר יותר החליפו הפרנקים המרובינגים את הבורגונדים. גם שליטתם לא נמשכה זמן רב, ובשנת 888 הפך אזור קנטון וו לחלק מהאימפריה הקרולינגית (המדינה היורשת של המרובינגים). בשנת 1032 בית צרינגן מגרמניה ניצח את הבורגונדים, ובשנת 1218 סיפחה את האזור רוזנות סבויה. רק תחת רוזנים סבויה זכה האזור לאחדות מדינית בתור הברונות של וו. חלק המשתרע מאטלנס ועד לנהר סארין, בצפון, נקלט בקנטון פריבור.
כאשר כוחו של בית סבויה ירד בתחילת המאה ה-15, כבשו חיילים מברן את הארץ. עד 1536 ברן סיפחה לחלוטין את האזור. הרפורמציה הפרוטסטנטית של וו התחילה עם עמיתיו לעבודה של ז'אן קלווין כמו פייר וירט (ויכוח מפורסם התקיים בקתדרלה של לוזאן), אך היא יושמה באופן נחרץ רק כאשר ברן הטילה את מלוא כוחה מאחוריו.
הכובשים הברניים לא היו פופולריים בקרב האוכלוסייה. ב-1723 הוביל מיור אברהם דאבל מרד נגד ברן, במחאה על מה שהוא ראה כשלילת הזכויות הפוליטיות של הוודואים דוברי הצרפתית על ידי הברנים דוברי הגרמנית; הוא נערף לאחר מכן. מאוחר יותר, בהשראת המהפכה הצרפתית של 1789–1799, גירשו הוודואים את המושל הברני ב-1798 והכריזו על הרפובליקה הלמאנית. לאומנים מוו כמו פרדריק-סזאר דה לה הארפ קראו להתערבות צרפתית בשחרור האזור, וכוחות המהפכה הצרפתית נכנסו פנימה, השתלטו על כל שווייץ עצמה בתהליך והקימו את הרפובליקה ההלווטית. תחת נפוליאון הראשון, וו הפכה (1798–1803) לקנטון למאן. תסיסה על ביטול הזכויות הפיאודליות והמסים הובילה לאי שביעות רצון מוגברת, שהגיעה לשיאה במרד הבורלה-פאפי באביב 1802, ואחריו ה-Stecklikrieg (אוגוסט עד אוקטובר 1802) שהביא את סופה של הרפובליקה ההלווטית כולה ב-1803. בשנת 1803 הצטרפה וו לקונפדרציה השווייצרית שהוקמה מחדש. למרות הניסיונות של ברן להחזיר את וו, היא נשארה קנטון ריבוני מאז.
במאה ה-19, קנטון וו היה מתנגד בולט לתנועת הבדלנים הקתולית זונדרבונד, מה שהוביל להתערבות של 99,000 חיילים שווייצריים פדרליים בפיקודו של גנרל אנרי דופור נגד 79,000 בדלנים, במלחמת הזונדרבונד (נובמבר 1847). הפרידה נמנעה במחיר של מעט מאוד חיים.
החוקה הקנטונית הנוכחית מתוארכת ל-14 באפריל 2003, ומחליפה את החוקה של 1885.
דמוגרפיה

האוכלוסייה היא דוברת צרפתית בעיקר ולאורך ההיסטוריה הייתה מאוד פרוטסטנטית, החל מן השנים הראשונות של הרפורמציה. עקב הגירה מדרום אירופה, ישנה עלייה באחוז הקתולים, ובשנת 2000, האוכלוסייה הייתה כמעט שווה בשווה בין הפרוטסטנטים (40%) והקתולים (34%).
גאוגרפיה

הקנטון נמצא במערב שווייץ, ושטחיו העיקריים הם שטחי חקלאות (כ-1,022 קמ"ר), שטחים מיוערים (כ-1,393 קמ"ר) ושטחי כרמים ליינות (כ-39 קמ"ר). הנקודה הגבוהה ביותר בשטח הקנטון היא פסגת רכס ההרים לה דיאבלרה (בצרפתית - Les Diablerets) בגובה 3,209 מטרים, והנקודה הנמוכה ביותר היא אגם ז'נבה, בגובה 372 מטרים.
חלוקה פוליטית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים ועיירות בקנטון

ערים ועיירות לחוף אגם ז'נבה, ממערב למזרח:
ניון
גלאן (Gland)
רול (Rolle)
סן פרה (Saint Prex)
מורז' (Morges)
סן-סולפיס
לוזאן (Lausanne) - בירת הקנטון
לוטרי (Lutry)
וְוֶה (Vevey)
לה טור-דה-פלז (La Tour-de-Peilz)
מונטרה - עיירת קייט לחוף אגם ז'נבה המארחת פסטיבל ג'אז שנתי מפורסם
ערים חשובות אחרות:
איוורדון-לה-בן (Yverdon-Les-Bains)
אגל
בה (Bex)
וילאר-סור-אולון - עיירת סקי בקנטון
פאיירן (Payerne)
שאטו ד'אה (Chateau d'Oex)
תמונות

לה קוט (בין ניון ולוזאן), על שפת אגם ז'נבה
פסלו של צ'ארלי צ'פלין בווה סמוך לאגם ז'נבה
שפת אגם ז'נבה במונטרה
גשר של דרך מהירה מספר 9 סמוך לאגל
בית באגל וברקע טור ד'אאי
בזמן שקיעת החמה סמוך לבה
הערות שוליים

| --- | --- |
בקרת זהויות :  NLI: 987007552609505171  BNE: XX461465  BnF: cb119386827 (data)  CiNii: DA07766676  GND: 4078982-2  HDS: 007395  ISNI: 0000 0001 0721 4122  LCCN: n79123645  MusicBrainz: 2c333d07-cd97-440c-8c91-8833c921a04a  NKC: ge397744  NSK: 000798682  RERO: 02-A000170743  SUDOC: 032544537  VIAF: 148338130   WorldCat (עם VIAF): 148338130 
עמודים רומאיים בניון
תחום הסמכות של ברן בוו במאה ה-18
נבנה על ידי הבישוף של לוזאן במהלך המאה ה-15, שאטו סן-מייר הוא מקום מושבה של הממשלה הקנטונלית מאז 1803
ווסקופויה

| --- | --- |
מראה כללי של הכפר, 2010
מראה כללי של הכפר, 2010
 מדינה:  אלבניה אלבניה
 מחוז:  קורצ'ה
 נפה:  קורצ'ה
 גובה:  1200 מטרים
 אוכלוסייה:  ‏
  ‑ בכפר:  500 (2000)
 קואורדינטות:  40°38′00″N 20°35′26″E﻿ / ﻿40.633333°N 20.5905°E﻿ / 40.633333; 20.5905
 אזור זמן:  UTC +1
 https://web.archive.org/web/20130529022207/http://www.voskopoja.al/
  מפת מיקום  מפה מפורטת   (למפת אלבניה מוגדלת) טירנה בראט שקודרה דורס הים היוני הים האדריאטי יוון מקדוניה הצפונית  קוסובו מונטנגרוווסקופויה(למפת אלבניה רגילה) טירנה בראט שקודרה דורס הים היוני הים האדריאטי יוון מקדוניה הצפונית  קוסובו מונטנגרוווסקופויה  he tabBackground:;tabBorder:#aaa;defaultTab:0;
ווסקופויה או מוסקופולה (באלבנית: Voskopojë; בארומנית: Moscopole; ביוונית: Μοσχόπολις, מוֹסְחוֹפּוֹלִיס) הייתה עיר ארומנית בדרום-מזרח אלבניה של ימינו, שהייתה אחת הערים הגדולות בבלקן במאה ה-18. כיום ווסקופויה היא כפר קטן, כ-20 ק"מ מערבית לקורצ'ה, ובו כמה מאות תושבים.
היסטוריה

ווסקופויה נוסדה ככל הנראה בסביבות 1300. במהלך המאה ה-15 החלו להתיישב בה ארומנים, שהפכו אותה (בשם מוסקופולה) בהדרגה למרכזם הכלכלי והמסחרי. הסוחרים הארומנים ניהלו עסקים מקונסטנטינופול ועד ונציה ולייפציג, וככל שהצליחו בעסקיהם, כך פרחה מוסקופולה והפכה למרכז חשוב. במהלך המאה ה-17 קמו בה בנקים וכנסיות, וב-1720 הוקמו בה בתי הדפוס הראשונים באימפריה העות'מאנית מחוץ לקונסטנטינופול. בבתי דפוס אלה הודפסו ב-1770 המילונים הראשונים בארומנית, אלבנית, בולגרית ויוונית מודרנית. ב-1744 הוקמה בה האוניברסיטה הנוצרית היחידה באימפריה העות'מאנית. הודות למיקומה המבודד היא נהנתה מביטחון יחסי, ובסביבתה היו מקורות מים רבים שאף הם היוו יתרון. במחצית השנייה המאה ה-18 כבר התגוררו במוסקופולה כ-60 אלף תושבים, והיא הייתה העיר השנייה בגודלה בחצי האי הבלקני אחרי קונסטנטינופול. לשם השוואה, באתונה חיו באותה העת כ-8,000 תושבים בלבד.
תור הזהב של מוסקופולה נמשך רק כמה עשרות שנים. התקפה של אלבנים מוסלמים שבזזו אותה ב-1769 הייתה הראשונה בסדרה של התקפות שהגיעה לשיאה ב-1788. באותה שנה תקף אותה עלי פאשה מיואנינה והחריב אותה לגמרי. תושביה הארומנים נפוצו לכל עבר והתיישבו בתסליה, מקדוניה, טרנסילבניה, וינה ובודפשט. מקצתם עברו לקורצ'ה הסמוכה. העיר חרבה כמעט לגמרי בהתקפה של עלי פאשה, ומעולם לא התאוששה.
לאחר החורבן ב-1788 נותרה מוסקופולה כפר קטן. אף הוא נחרב מספר פעמים. ב-1916, במהלך מלחמת העולם הראשונה, תקפו אותו כוחותיו של הלאומן האלבני סאלי בוטקה ובמהלך מלחמת העולם השנייה הותקפה פעם אחת בידי איטליה ופעמיים בידי המחתרת האלבנית באלי קומבטאר.
ווסקופויה כיום

תחת השלטון האלבני שונה שמו הרשמי של הכפר לווסקופויה. הוא נותר כפר קטן, וכמעט לא נותר בו זכר לימי הזוהר. תושבי הכפר מתפרנסים בעיקר מגידול חיות משק וירקות.
מתוך 26 הכנסיות שפעלו במאה ה-18, רק 5 עומדות על תילן, וכנסייה נוספת במצב רעוע. כן נותרו שרידיהם של מנזר וגשר. בשנת 2002 נכללו חמש הכנסיות ברשימת מאה האתרים בסיכון של קרן המונומנטים העולמית. מבני הכנסיות היו פשוטים מבחוץ, כדי שלא להכעיס את השלטון העות'מאני, והכיפות האופייניות לכנסייה האורתודוקסית הוסתרו כך שלא ניתן היה להבחין בהן מבחוץ.
גלריה

ציורי קיר בכנסיית שן קולה (Shën Kollë, "ניקולאס הקדוש")
כנסיית שן קולה
כנסיית שן קולה
פרט בכנסיית שן קולה
ונסן לה שאפל

| --- | --- |
אין תמונה חופשית
 לידה:  המאה ה־17 
 פטירה:  1745 
 
וַנסַן לָה שְאפֶּל (בצרפתית: Vincent La Chapelle) (נולד בשנת 1690 או 1703, מת ב-1745) היה שף צרפתי שעבד בחצרות פיליפ סטנהופ, הרוזן הרביעי מצ'סטרפילד, וילם הרביעי, הנסיך מאורנג', ולבסוף בחצרה של מאדאם דה פומפדור, מאהבתו של לואי החמישה עשר, מלך צרפת.
לה שאפל ידוע בעיקר בזכות ספר הבישול שחיבר, "הבישול המודרני" (Le Cuisinier moderne), שיצא לאור לראשונה ב-1733 כשעבד עבור הרוזן מצ'סטרפילד, ושנתיים מאוחר יותר פורסם גם בצרפתית. הספר טבע לראשונה את המונח "נובל קוויזין", אם כי זה שינה את מובנו מאז. לספר הייתה השפעה עצומה על הבישול של המעמדות העליונים באנגליה. הוא הושפע חלקית מספר בישול שקדם לו, Le nouveau cuisinier royal et bourgeois, של פרנסואה מסיאלו.
לקריאה נוספת

Larousse Gastronomique, president of gastronomic comitee: Joel Robuchon, Clarkson Potter, Random House, New York, 2001, p. 662.
ונסה שיניטור

| --- | --- |

 לידה:  13 באוקטובר 1976 (בת 47) דנדרמונדה, בלגיה 
 מוקד פעילות:  בלגיה 
 סוגה:  מוזיקת פופ 
 www.vanessachinitor.be
 פרופיל ב-IMDb
 
ונסה שיניטור (בהולנדית: Vanessa Chinitor; נולדה ב-13 באוקטובר 1976) היא זמרת בלגית.
ביוגרפיה

שיניטור נולדה בדנדרמונדה שבבלגיה.
ב-1996 עלתה לגמר של "Ontdek de Ster", תוכנית כישרונות של "VTM", רשת השידור של פלנדריה.
ב-1998 יצא הסינגל הראשון שלה "In al mijn dromen".
היא נבחרה לייצג את בלגיה באירוויזיון 1999 שנערך בירושלים, עם השיר "Like the Wind". באירוויזיון היא שובצה במקום השני בסדר ההשמעה, (מקום שמעולם לא זכה בתחרות), ולבסוף היא סיימה במקום ה-12.
ב-1999 יצא גם האלבום הראשון שלה "Like the Wind" שרוב שיריו באנגלית. שירה "Verlangen" דורג במקומות גבוהים בטבלאות הדירוגים של פלנדריה.
ב-2001 יצא האלבום השני שלה, שבו הקליטה דואטים עם הזמר בארט קאאל.
ב-2006 ניסתה לייצג את בלגיה בשנית באירוויזיון, אך הודחה בשלב רבע הגמר.
ויליאם היילי

| --- | --- |

 לידה:  1745 צ'יצ'סטר, הממלכה המאוחדת 
 פטירה:  12 בנובמבר 1820 (בגיל 75 בערך) 
 מקום לימודים:  טריניטי הול  איטון קולג' 
 צאצאים:  Thomas Alphonso Hayley 
 
ויליאם היילי (באנגלית: William Hayley;‏ 9 בנובמבר 1745 – 12 בנובמבר 1820) היה סופר אנגלי, הידוע בעיקר בתור הביוגרף של חברו ויליאם קופר.